जयसागर : गं 75 गामिफोरा दैनि सिंआव , बुधबाराव जिल्ला दै बिफाननिफ्राय खौरां मोन्नाय बादिब्ला सानथाम अखा हाबायथानायनि जाहोनाव दिखौ दैमानि दैआ 106 से . मि . आरो गांगालामरा दैमानि दैआ 79 से . मि . गोजौआव बोहैयो । कनवारपुर आरो रुपाहिमुकनि दैआ फारियै 98.23 से . मि . आरो 102 से . मि . गोजौआव बोहैयो जायनि जाहोनाव गोबां ओनसोलफोर फारियै मेतेखा , आमगुरिघात , हाथिखुक , कनवारपुर , नाकाथानि , सान्थिपुर , जागाराहाबि , रुफाहिमुक आरो दिखौमुक जायगाफोरा दासिमबो दैनि सिङाव थानांगासिनो दं । जिल्ला खुथायनि बादिब्ला गासै 75 सो ओनसोलफोरा दासिमबो दैनि सिङाव दं होन्ना खौरां मोनो । गासै 12.000 गामिपोरजों लोगोसे 3.200 जिब जुनारफोरा फुगि नाङो । दैजों लोमजानाय गामिफोरनि सुबुं आरो जिव जुनारोरखौ जिल्ला रैखाथि हान्जाजों लोगोसे State Fire बिफान आरो CRPF फोरा हानायमानि रैखाथि होगासिनो दं होन्ना खौरां मोनबावो । 
गं 75 गामिफोरा दैनि सिंआव